钦定古今图书集成/明伦汇编/官常典/第161卷 > 邹
## 钦定古今图书集成/明伦汇编/官常典/第161卷 > 邹

周有邹国，为帝舜之裔。

按贾谊《新书》：“楚王欲淫邹君，乃遗之技乐美女四人，
穆公朝观而夕毕，以妻死事之孤。故妇人年弗称者，
弗畜节于身而弗众也。王舆不衣皮帛，御马不食禾
菽，无淫僻之事，无骄燕之行，食不众味，衣不杂采，自
刻以广民，亲贤以定国，亲民如子，邹国之治，路不拾
遗，臣下顺从，若手之投心。是故以邹子之细，鲁、卫不
敢轻，齐、楚不能胁。邹穆公死，邹之百姓若失慈父，行
哭三月。四境之邻于邹者，士民乡方而道哭，抱手而
忧行。酤家不售其酒，屠者罢列而归。傲童不讴歌，舂
筑者不相杵，妇女扶珠瑱，丈夫释玦靬。”琴瑟无音，期
年而后始复。

按《路史》：邹，舜裔也，春秋时入于强矣。〈按邹见于孟子战国时尚在〉